Държавен вестник, бр. 64, 2010 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  64
9. подготовка на становища за законосъо­
бразност по проекти на актове на министъра 
на отбраната като упражняващ правата на ед­
ноличен собственик на капитала в търговските 
дружества с държавно участие. 
Чл. 51. (1) Решенията на министъра на от­
браната за откриване на процедури за продажба 
или за отдаване под наем на недвижим имот 
или част от него в управление на Министер­
ството на отбраната, тръжните книжа към тях, 
решенията за тяхното прекратяване, за назна­
чаване на комисии и договорите за отдаване 
под наем се съгласуват за законосъобразност 
от директора на дирекция „Правно-нормативна 
дейност“ – МО. 
(2) При съгласуването на актовете по ал. 1 
длъжностните лица са длъжни да представят 
на съответния юрист всички документи, има­
щи значение за изясняване на фактическата 
обстановка по случая.
(3) Длъжностните лица са длъжни да осигу­
рят на юриста за запознаване със случая и за 
вземане на решение достатъчно време, което 
не може да бъде по-малко от три работни дни.
(4) Указанията и препоръките за законосъо­
бразност на лицата по ал. 1 са задължителни за 
изготвилите или предложилите за подписване 
съответния акт длъжностни лица.
(5) Съгласувателната процедура по ал. 1 – 4 
се прилага и по отношение на непосочените в 
ал. 1 актове с вещноправен или облигационен 
характер. 
Чл. 52. (1) Всички жалби срещу решения 
на министъра на отбраната в качеството му на 
ръководител на ведомство, касаещи недвижи­
ми имоти и движими вещи, в управление на 
Министерството на отбраната се изпращат в 
двудневен срок в дирекция „Правно-нормативна 
дейност“ – МО. 
(2) Жалбите по ал. 1 се изпращат окомплек­
товани с два екземпляра заверени и подпеча­
тани копия от оспорвания акт, както и всички 
документи, имащи отношение към процедурата.
(3) Процесуалното представителство по 
жалбите по ал. 1 се осъществява по реда на 
раздел III.
Чл. 53. (1) При неизпълнение на задължения 
на наематели на имот или на обособена част 
от имот – държавна собственост, в управление 
на Министерството на отбраната съответният 
юрист от Главна дирекция „Инфраструктура 
на отбраната“ по местонахождение на имота, 
или определен служител от дирекция „Прав­
но-нормативна дейност“ – МО, в случай, че 
съответното териториално звено на главната 
дирекция няма служител с юридическо обра­
зование, подготвя проект на искова молба или 
заявление за издаване на заповед за изпълнение.
(2) Уведомяването по ал. 1 се придружава 
с два екземпляра заверени и подпечатани ко­
пия от всички документи, доказващи факта на 
неизпълнението.
Чл. 54. Ръководителите на структурите на 
пряко подчинение на министъра на отбрана­
та, имащи статут на ведомства по смисъла на 
Закона за държавната собственост, изпращат в 
дирекция „Правно-нормативна дейност“ – МО, 
ежегоден доклад за броя на обжалваните проце­
дури, свързани с управлението и разпореждането 
с имоти –държавна собственост, предоставени 
им в управление, за хода на съдебните дела по 
тях, както и копия от влезлите в сила съдебни 
решения.
Чл. 55. Проектите на нормативни актове, 
на актове на Министерския съвет, както и на 
постъпилите проекти от други ведомства по реда 
на Устройствения правилник на Министерския 
съвет и на неговата администрация, свързани 
с управление или разпореждане с недвижими 
имоти и движими вещи – държавна собственост, 
се представят в дирекция „Правно-нормативна 
дейност“ – МО, за становище за законосъобраз­
ност, като се предвиди подходящ срок за това.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Тази инструкция се издава на основание 
чл. 31, ал. 1 от Закона за отбраната и въоръже­
ните сили на Република България във връзка 
с чл. 24, т. 4 и 5 от Устройствения правилник 
на Министерството на отбраната, приет с ПМС 
№ 54 от 2010 г. (ДВ, бр. 27 от 2010 г.). 
§ 2. В 7-дневен срок от издаване на тази 
инструкция всички длъжностни лица, в чието 
подчинение работят юрисконсулти или служи­
тели с юридическо образование на експертни 
длъжности, уведомяват директора на дирекция 
„Правно-нормативна дейност“ – МО, като из­
пращат трите имена, ЕГН, телефон, точната 
длъжност и месторабота на юриста.
§ 3. В 14-дневен срок от издаване на инструк­
цията длъжностните лица, в чието подчинение 
работят юрисконсулти или служители с юри­
дическо образование на експертни длъжности, 
привеждат длъжностните им характеристики в 
съответствие с разпоредбите на глава втора.
§ 4. В 14-дневен срок от издаване на тази 
инструкция всички юрисконсулти и служители 
с юридическо образование, заемащи експертни 
длъжности извън състава на дирекция „Прав­
но-нормативна дейност“ – МО, изпращат до 
директора на дирекция „Правно-нормативна 
дейност“ – МО, списък на всички съдебни и 
изпълнителни дела, по които осъществяват 
процесуално представителство, като посочват: 
номер, подсъдност и съдебна инстанция на 
делото, ищец, ответник, правно основание и 
цена на иска, насрочване на делото и други 
данни от значение за хода на делото. 
За министър: А. Цветкова
6639